Република Србија

Oпштина Ивањица

Општинска управа

Одељење за инспекцијске послове

Број: 501- 20/2023-08

Датум: 14.03.2023.

И В А Њ И Ц А

И З В Е Ш Т А Ј

О РАДУ ЗА 2022. ГОДИНУ

-Инспекција за заштиту животне средине-

На основу члана 44. Закона о инспекцијском надзору („Службени гласник РС“ број 36/15, 44/18-други закон и 95/18), Инспектор за заштиту животне средине Општинске управе општине Ивањица подноси Извештај о раду за 2022. годину.

**1. Број спречених или битно умањених вероватних настанака штетних последица по законом заштићена добра, права и интересе (превентивно деловање инспекције)**

Инспекција за заштиту животне средине је током 2022. године у поступку вршења инспекцијских надзора, по захтевима надзираних субјеката информисала надзиране субјекте везано за примену одредби закона из области заштите животне средине и подзаконских аката и у случају ненадлежности упућивала надзиране субјекте на надлежне органе.

Инспекција за заштиту животне средине је, у 2022. години, приликом вршења инспекцијског надзора едуковала надзиране субјекте у вези примене прописа, у оквиру своје надлежности, па тако превентивно деловала у циљу ефикасније примене закона и других прописа

У 2022. години није било превентивних инспекцијских надзора, ни службених саветодавних посета, са циљем предузимања превентивних мера и других активности усмерених ка подстицању и подржавању законитости и безбедности пословања и поступања у спречавању настанка штетних последица по животну средину из разлога што није било захтева надзираних субјеката за вршењем истих.

**2. Обавештавање јавности, пружање стручне и саветодавне подршке надзираним субјектима**

Инспекција за заштиту животне средине је у 2022. години је обавештавала јавност о своме раду, достављала одговоре на питања грађана, новинара и невладиних организација и давала изјаве за медије.

**3. Ниво усклађености пословања и поступања надзираних субјеката са законом и другим прописом, који се мери помоћу контролних листи**

Редовни инспекцијски надзори вршени су са издатим налозима за инспекцијски надзор и надзирани субјекти су о планираним инспекцијским надзорима обавештавани у складу са одредбама Закона о инспекцијском надзору. У току вршења редовних инспекцијских надзора ниво усклађености пословања и поступања надзираних субјеката са законом и другим прописима мерио се помоћу контролних листи и алата за процену ризика.

Контролне листе су преузете из апликације Министарства заштите животне средине, Сектор за заштиту животне средине су објављене на интернет страници.

У 2022 години извршено је 30 редовних инспекцијских надзора, и 15 ванредних инспекцијска надзора и то: 10 по пријавама грађана и 5 по захтеву надзираног субјекта. Два инспекцијска надзора по пријави грађана су се односила на нерегистроване субјекте.У 2022. Години извршено је и 12 контролних инспекцијских надзора.

**4. Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције)**

Током 2022. године инспектор за заштиту животне средине поступао је у складу са својим правима, дужностима и овлашћењима. У случајевима у којима је на основу утврђеног чињеничног стања утврдила незаконитости,сачињавала записник са изреченим мерама за отклањање незаконитости. У случају када надзирани субјект не поступи по наложеним мерама из записника, донета су решења са наређеним или наложеним мерама надзираним субјектима за спровођење мера заштите животне средине, сагласно прописима из области заштите животне средине.

У извештајном периоду код 12 надзираних субјекта је откривено незаконито пословање и поступање којима су записником наложене мере за отклањање незаконитости и то: 5 у области заштите ваздуха, 1 у области управљања отпадом, 5 у области заштите од буке и 1 у области спровођења мера из студије процене утицаја.Из области заштите од ваздуха донето је 1 решење којим је надзираном субјекту наложено да техничким и другим мерама емисију загађујућих материја сведе на дозвољени ниво. Из области управљања отпадом донето је 1 решење којим је надзираном субјекту наложено да складишти отпад на начин који не утиче на здравље људи и животну срединуи обезбеди услове да не дође до мешања различитих врста отпада. Из области заштите од буке донето је1 решење о забрани коришћења извора буке и 1 решење којим је оператеру забрањено коришћење извора буке у ноћном периоду..

**5. Број утврђених нерегистрованих субјеката и мере спроводене према њима**

У 2022. години било је две пријаве против нерегистрованих субјеката. По једној пријави пријави грађана а због аерозагађења које потиче обављањем технолошког поступка производње ћумура, инспектор за заштиту животне средине је утврдио да се ради о надзираном субјекту који се баве производњом и прометом ћумура, а није регистрован код Агенције за привредне регистре. Инспектор за заштиту животне средине је поступио у складу са чланом 30. Закона о инспекцијском надзору („Сл. глсник РС“, бр. 36/2015) и одмах је обавестио пореску и тржишну инспекцију. Друга пријава грађана односила се на загађење ваздуха услед фарбања столарије. Инспекцијском контролом је утврђено се ради о фарбању столарије за потребе свог домаћинства о чему је сачињена службена забелешка и обавештен подносилац пријаве.

**6. Мере предузете ради уједначавања праксе инспекцијског надзора и њихово дејство**

За све области инспекцијског надзора су направљене контролне листе и исте су објављене на сајту општине Ивањица. Инспектор за заштиту животне средине према свим надзираним субјектима је поступао на исти начин у складу са Законима који се примењују. У циљу уједначавања праксе инспекцијског надзора размењивана су искуства са инспекторима других општина и републичким инспекторима заштите животне средине.

**7. Остварење плана и ваљаности планирања инспекцијског надзора, нарочито о односу редовних и ванредних инспекцијских надзора**

Полазећи од обавезе која проистиче из члана 10. Закона о инспекцијском надзору, сачињен је Годишњи план инспекцијских надзора инспекције за заштиту животне средине за 2022. годину, који је одобрен од стране Министарстава заштите животне средине. Редовни инспекцијски надзори вршили су се према контролним листама, уз коришћење алата за процену ризика, објављених на интернет страни Ивањице.

У складу са наведеним планом инспекцијских надзора, инспектор је поред редовних, обављао и ванредне инспекцијске надзоре, по пријавама грађана или захтевима надзираних субјеката. Реализација Плана Инспекције за заштиту животне средине за 2022. годину, реализован је у обиму 100%, у односу на планиране редовне инспекцијске надзоре.

Број редовних инспекцијских надзора у 2022. години: 30

Број ванредних инспекцијских надзора у 2022. години:15

Број контролних инспекцијских надзора у 2022. години: 12

Број допунскух инспекцијских надзора у 2022. години: 0

Број превентивних инспекцијских надзора у 2022. години: 0

Број инспекцијских надзора код нерегистрованих субјеката у 2022. години: 2

**8. Ниво координације инспекцијског надзора са инспекцијским надзором кога врше друге инспекције**

Инспекција за заштиту животне средине није вршила редовне заједничке инспекцијске надзоре са другим инспекцијама, али је у усменом, а по потреби и писменом контакту са другим инспекцијама ради размене информација и консултација ради унапређења инспекцијског надзора.

Инспекција заштите животне средине је извршила један ванредни заједничка инспекцијски надзор са тржишном инспекцијом код нерегистрованог субјеката производње ћумура.

**9. Материјални, технички и кадровски ресурсими које је инспекција користила у вршењу инспекцијског надзора и мере у циљу делотворне употребе ресурса инспекције и резултати предузетих мера**

Инспектор заштите животне средине користи једно моторно возило заједно са комуналном, просветном, грађевинском и саобраћајном инспекцијом. За рад у канцеларији инспектор за заштиту животне средине има компјутер и штампач Инспектору је додељен и мобилни телефон,а фотоапарат користи заједно са осталим инспекторима.

**10. Придржавању рокова прописаних за поступање инспекције**

Инспекција за заштиту животне средине у 2022. години придржавала се прописаних рокова у смислу инспекцијског надзора, издавања решења и других аката, у складу са прописима на снази.

**11. Законитости управних аката донетих у инспекцијском надзору**

Инспектор за заштиту животне средине, спроводећи одредбе закона из области заштите животне средине, у току инспекцијског надзирано сваком извршеном прегледу и радњама саставио је записник и један примерак доставио надзираном субјекту. Надзирани субјекти нису имали примедбе ни на један записник састављен у 2022.години од стране ове инспекције.

Није било жалби па самим тим ни другостепених поступака ни управних спорова.

**12. Поступање у решавању приговора и притужби на рад инспекције**

У 2022. години је била једна притужба на рад инспектора од стране адвоката Андријане Поповић која заступа Завичајно удружење Хаџи Продан Ивањица, Рашчићи.

Завичајно удружењe Хаџи Продан Ивањица, Рашчићи је овластило адвокате Сретенку Булић и Андријану Поповић да поднесу пријаву против привредног субјекта Путеви ад Ивањица везано за буку, аерозагађење, отпане воде идр а које потиче обављањем делатности каменолома Рашчићи. Републичка инспекција за заштиту животне средине је извршила надзор у погледу каменолома, односно спровођења меера из Студије процене утицаја каменолома чију сагласност је дало Министарство заштите животне средине, док је општински инспектор извршио надзор над радом бетонске и асфалтне базе које се налазе у оквиру комлекса каменолома у Рашчићима, а нису обухваћени Студијом.Након извршеног инспекцијског надзора подносиоцу пријаве је достављено обавештење о утврђеном чињеничном стању и наложеним мерама. Адвокат Андријана Поповић је на обавештење и инспекцијски надзор доставила приговор, наводећи да је инспектор у обавештењу навео неистините податке о емисији загађујућих материја са емитера асфалтне базе. Инспектор је на приговор заступницима Завичајног удружењe Хаџи Продан Ивањица доставио фотокопију Извештаја о мерењу емисије загађујућих материја у ваздух број 24-1-2293/4 од 27. 09. 2022. годин израђен од овлашћене организације Заштита на раду и заштита животне средине „Београд“ доо Београд, након чега се исти више нису обраћали инспекцији.

**13. Програми стручног усавршавања које су похађали инспектори**

Током извештајног периода инспектор заштите животне средине присуствовао је неколико вебинара и радионица, док присуства организованим семинарима није било.

08.04.2022.године, видео конференција – интернет страница Министарства заштите животне средине „представљање Акционог плана Програма управљања отпадом у Републици Србији за период од 2022. до 2024.године.

13.07.2022.године, Ужице Министарство заштите животне средине - Еколиошки информациони систем, апликација gReact обука инспектора, додела опреме.

08.09.2022.године, радионица Ужице „Решавање преоблема аеро загађења пореклом из индивидуалних ложишта на локалном нивоу“ у организацији Сталне конференције градова и општина и УСАИД прјекат „Боља енергија“.

**14. Иницијативе за измене и допуне закона и других прописа**

Није било.

**15. Мере и провере предузете у циљу потпуности и ажурности података у информационом систему**

Инспекција за заштиту животне средине не располаже сопственим информационим системом и у свом раду није започела са коришћењем јединственог функционалног софтверског решења еИнспектор за вођење Евиденција о инспекцијском надзору и Регистар података о инспекцијском надзору сагласно одредбама члана 43. Закона о инспекцијском надзору. Инспектор у раду примењује одредбе Закона општем управном поступку ("Сл.гласник РС", бр. 18/2016 и 95/2018-аутентично тумачење) и прибавља податке од значаја за инспекцијски надзор о којима се води службена евиденција (АПР решења, дозволе о управљању отпадом, податке од Агенције за заштиту животне средине и сл.).

**16. Стање у области извршавања поверених послова инспекцијског надзора**

**.......................................................**

**17. Исходи поступања правосудних органа по захтевима за покретање прекршајног поступка, пријавама за привредни преступ и кривичним пријавама које је поднела инспекција**

У току 2022 године нису подношене прекршајне пријаве ни кривичне пријаве.

Инспектор заштите животне средине

Лидија Ристић